20 мың педагог су басқан аймақтарда ерікті болып жүр – министрлік
DATE: 17:07, 09 Сәуір 2024 | GMT +5
TITLE: 20 мың педагог су басқан аймақтарда ерікті болып жүр – министрлік
URL: https://kaz.inform.kz/news/20-min-pedagog-su-baskan-aymaktarda-erkt-bolip-zhur-ministrlk-cc9daa/
META: DATE: 17:07, 09 Сәуір 2024 | GMT +5
TOTAL WORDS: 115
AUTHOR(S):
TEXT: «Педагогтер мен білім саласының барлық қызметкерлеріне айрықша алғыс білдіреміз. Бүгінде білім беру саласының 20 мың қызметкері тасқынға қарсы іс-шараларға ерікті ретінде қатысуда, оның ішінде 10 мыңнан астамы эвакуациялық пункттерде жұмыс істеп жатыр», - деді Еділ Оспан Орталық коммуникациялар қызметінде өткен баспасөз мәслихатында. Балаларға және зардап шеккендерге психологиялық көмек көрсету мақсатында жергілікті жерлерде 300-ден астам мектеп психологы жұмыс істеуде. Сонымен бірге, Бала құқықтары жөніндегі уәкілдердің белсенді жұмысы ұйымдастырылған. «Зардап шеккен елді мекендердегі балалар қажетті оқу-құралдарымен, сондай-ақ қашықтықтан оқу үшін техникалық жабдықтармен қамтамасыз етілді», - деді вицеминистр. Айта кетейік, Оқу-ағарту министрлігі ең көп зардап шеккен аймақтарда тұратын балаларды сауықтыру орталықтарына жіберіп жатыр. Алғашқы лекте Батыс Қазақстан, Қостанай, Ақмола және Ақтөбе облыстарынан 600 бала 11 сауықтыру орталығына қабылданған
